Diari Oficial de la Generalitat Valenciana


Sumari del DOGV 6383, del 25-10-2010 (2010/10160)

Notificació de la sentència dictada en el judici ordinari número 2244/2008.
---------------------------------------------------------------------------

### Dades del document

Número de DOGV
:   6383

Data del DOGV
:   25-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10198


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici ordinari número 2244/2008. [2010/10312]  
Judici ordinari 002244/2008  
Part demandant: Bansalease, SA, EFC.  
Part demandada: Finicuero, SL, i Antonio Antón Sánchez.  
Sobre: ordinaris.   
En el judici a què es fa referència s'ha dictat la sentència de data 14 d'octubre de 2009, que té la dispositiva literalment com segueix:   
«Dispositiva   
Estime parcialment la demanda interposada per la mercantil Bansalease, SA, E.F.C., representada pel procurador senyor Ruiz Martínez, contra la mercantil Finicuero, SL, i Antonio Antón Sánchez, i dispose:   
Primer. Declare resolt el contracte d'arrendament financer número 655300Y subscrit entre l'actora i els demandats, i els condemne a sotmetre's a aquesta declaració i a totes les conseqüències que hi són inherents, i en concret a tornar al seu mandant els béns objecte de contracte, consistents en: una màquina de muntar puntes Molina Bianchi, una màquina de muntar talons Molina Bianchi, una màquina de motlurar talons, una màquina de posar plantes, un compressor de caragol de 50 cv, un recipient de pressió de 5001ts per al compressor, un eixugador refrigerat d'aire per compressor, una cabina d'aplicar bei amb aspiració, una cadena de producció amb corrioles metàl·liques, un carro de neteja de 80 parells, una màquina de confeccionar formes, una màquina de posar topalls, dos formers de 0,60 de dues separacions, un reactivador de soles de flaix, un reactivador mod. 182, un reactivador vaporitzador de talons, un reactivador de graelles, una màquina de llevar arrugues, dues màquines d'enfranquir de columna, una màquina de polir sabates Gines, un col·lector de pols d'escatat amb motor, una màquina pneumàtica d'apegar soles i una màquina seqüencial de clavar tacons amb set claus.   
Segon. Condemne els demandats a pagar a la seua representada la suma de 4.216,70 euros, corresponent a les rendes vençudes i impagades en data 24 d'abril de 2008, amb els seus interessos corresponents de demora.   
Tercer. Condemne els demandats a pagar a l'actora de forma solidària la suma de 9.600,71 euros, en concepte d'indemnització per danys i perjudicis pactada en la clàusula 9.2.c).   
Quart. Condemne les persones demandades a pagar les costes processals.   
Notifiqueu aquesta sentència a les parts, i feu-los saber que no és ferma, i que contra aquesta es pot preparar un recurs d'apel·lació davant d'aquest Jutjat, per a l'Audiència Provincial d'Alacant (Secció Novena amb seu a Elx), dins del termini de cinc dies des que es notifique.   
Porteu l'original al llibre de sentències.   
Aquesta és la meua sentència, de la qual s'expedirà testimoniança perquè s'unisca a les actuacions, que pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió de data 10 de desembre de 2009, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència als demandats rebels.  
Elx, 10 de desembre de 2009.- El secretari judicial: Joaquín Manuel Mondéjar.